ΓΡΑΠΤΗ ΕΡΩΤΗΣΗ E-0061/01

υποβολή: Cristiana Muscardini (UEN) προς το Συμβούλιο

(23 Ιανουαρίου 2001)

Θέμα: Έξαρση των περιπτώσεων λευχαιμίας και όγκων στην Ευρωπαϊκή Ένωση

Λαμβάνονταςπόψη τα πρόσφατα τραγικά κρούσματα λευχαιμίας και καρκίνου μεταξύ των στρατιωτικών που συμμετείχαν στις ειρηνευτικές επιχειρήσεις στα Βαλκάνια (που προέρχονταν, μεταξύ άλλων, από: Ιταλία, Γαλλία, Βέλγιο, Πορτογαλία, Μεγάλη Βρετανία, Τσεχία και Ουγγαρία) και λαμβάνοντας επίσηςπόψη την αυξανόμενη διάδοση σε όλο το κοινοτικό έδαφος ιδιαιτέρως σοβαρών νόσων, όπως είναι η λευχαιμία, διάφορα είδη όγκων και τα μελανώματα" λαμβάνονταςπόψη την ανησυχία και τον φόβο των ευρωπαίων πολιτών για ενδεχόμενη σύνδεση ανάμεσα στη διάδοση αυτών των ασθενειών και τη χρήση απεμπλουτισμένου ουρανίου κατά τη διάρκεια των συγκρούσεων, σκοπεύει το Συμβούλιο να ελέγξει τους κινδύνους που προκαλεί για την ανθρώπινηγεία και το περιβάλλον η χρήση βομβών απεμπλουτισμένου ουρανίου; Σκοπεύει το Συμβούλιο να ανακοινώσει τα δεδομένα που διαθέτει σε σχέση με τον αριθμό των περιπτώσεων όγκων και λευχαιμίας που έχουν εκδηλωθεί μεταξύ των ευρωπαίων πολιτών;

Σκοπεύει να καθιερώσει μια ερευνητική των πραγμάτων επιτροπή, προκειμένου:

α) να συλλέξει επειγόντως επιστημονικά ελεγχόμενα στοιχεία προκειμένου να διαπιστωθεί η ενδεχόμενη σύνδεση των όπλων που χρησιμοποιήθηκαν και των περιπτώσεων θανατηφόρων ασθενειών που έχουν εκδηλωθεί"

β) να μελετήσει το εύρος των συνεπειών των σοβαρών ασθενειών που έχουν εκδηλωθεί στην Ένωση κατά τα τελευταία τρία έτη"

γ) να αξιολογήσει τις περιβαλλοντικές ζημιές"

δ) να εντοπίσει τις περιοχές των οποίων τα προϊόντα διατροφής δεν θα έπρεπε να χρησιμοποιούνται"

ε) να ελέγξει τις συνέπειες για την ζωοτεχνική κληρονομιά;

Κοινή απάντηση στις γραπτές ερωτήσεις E-0061/01 και Ε-0064/01

(14 Μαΐου 2001)

Κατά τις συζητήσεις στα πλαίσια του Συμβουλίου Γενικών Υποθέσεων της 22ας Ιανουαρίου 2001, οι Υπουργοί αναγνώρισαν τη βαθιά ανησυχία της κοινής γνώμης και διαδήλωσαν τη δέσμευσή τους να αναζητήσουν την πλήρη αποσαφήνιση του θέματος του απεμπλουτισμένου ουρανίου.

Προέκυψε γενική συμφωνία για το γεγονός ότι κατά πρώτο λόγο εναπόκειται στο ΝΑΤΟ, ως οργανισμό ο οποίος οργάνωσε τη διαχείριση της κρίσης στα Βαλκάνια, να συγκεντρώσει τις πληροφορίες από τους συμμετέχοντες σχετικά με τη χρήση απεμπλουτισμένου ουρανίου, σχετικά με την τοποθέτηση των στρατευμάτων και σχετικά με τα ιατρικά στοιχεία. Οι Υπουργοί ζήτησαν επίσης την πλήρη διαφάνεια και τη διεξαγωγή ανοικτής ανταλλαγής πληροφοριών μεταξύ των αρχών των κρατών μελών, καθώς και με άλλες οργανώσεις που διερευνούν το θέμα.

Όσον αφορά το Συμβούλιο, δεν έχειποβληθεί καμία επιστημονική έκθεση σύμφωνα με την οποίαπάρχει διασύνδεση μεταξύ των ασθενειών αυτών και της χρήσης απεμπλουτισμένου ουρανίου στις βόμβες.

Ωστόσο, το Συμβούλιο σημείωσε ότι πολλοί φορείς (UNEP (Πρόγραμμα των ΗΕ για το Περιβάλλον), WHO (Παγκόσμια Οργάνωση Υγείας), ΝΑΤΟ, η επιτροπή την οποία συνέστησε η Ευρωπαϊκή Επιτροπή) επί του παρόντος εξετάζουν το ζήτημα αυτό και ότι οι πρώτες εκθέσεις αναμένεται ότι θα δημοσιευθούν κατά τις προσεχείς εβδομάδες. Μόλις είναι διαθέσιμες οι εκθέσεις αυτές, το Συμβούλιο συμφώνησε να επανεξετάσει το ζήτημα αυτό προκειμένου να εκτιμήσει αν δικαιολογείται η ανάληψη ειδικής πρωτοβουλίας ή η λήψη μέτρων στο επίπεδο της ΕΕ.